pythainlp/thai-wiki-dataset-v4 huggingface dataset:
หัวหน้ารัฐบาลสหภาพโซเวียต

หัวหน้ารัฐบาลสหภาพโซเวียต  มีชื่อเรียกอย่างเป็นทางการต่างกันไปตามยุคสมัย ได้แก่ ประธานคณะกรรมการราษฎร (1923–1946), ประธานสภารัฐมนตรี (1946–1991), นายกรัฐมนตรี (มกราคม – สิงหาคม 1991) และ ประธานคณะกรรมการบริหารการดำเนินเศรษฐกิจโซเวียต (สิงหาคม–ธันวาคม 1991)
หลังจากนีกีตา ครุชชอฟ ถูกยึดอำนาจในค.ศ. 1964 โคซีกินผู้ดำรงตำแหน่งประธานสภารัฐมนตรีสหภาพโซเวียต ได้เริ่มการปฏิรูปเศรษฐกิจโซเวียต ค.ศ. 1965 และตามรัฐธรรมนูญแห่งสหภาพโซเวียต ค.ศ. 1977 ประธานสภารัฐมนตรีจึงเป็นหัวหน้ารัฐบาลไปโดยปริยาย
หลังจากที่ นีโคไล รึจคอฟ ออกจากตำแหน่งและถูกแทนที่โดย วาเลนติน ปัฟลอฟ ตำแหน่งนี้จึงถูกเปลี่ยนชี่อเป็น นายกรัฐมนตรี จนเมื่อรัฐประหารล้มเหลวตำแหน่งจึงถูกเปลี่ยนเป็น ประธานคณะกรรมการบริหารการดำเนินเศรษฐกิจโซเวียต ในช่วง 126 วันสุดท้ายของสหภาพโซเวียต
ปราสาทฮางิ

ปราสาทฮางิ (; โรมาจิ: "Hagi-jō") หรือในบางทีเรียกว่า ปราสาทชิซูกิ ปราสาทที่ถูกสร้างขึ้นในยุคเอโดะ ตั้งอยู่ในเมืองฮางิ แคว้นโชชู (ปัจจุบันอยู่ในจังหวัดยามางูจิ)
วัดคลองพุทรา

วัดคลองพุทรา ตั้งอยู่เลขที่ 9/99 หมู่ที่ 16 ตำบลบางกระสั้น อำเภอบางปะอิน จังหวัดพระนครศรีอยุธยา พระสมุห์วีระศักดิ์ ธีรปญฺโญ ดำรงตำแหน่งเจ้าอาวาส รูปปัจจุบัน
ประวัติ.
วัดคลองพุทรา เดิมชื่อว่า วัดคลองพุดซา สร้างขึ้นเป็นวัดเมื่อ ปี พ.ศ. 2464 ผู้บริจาคที่ดินให้สร้างวัด คือ คุณหญิงประเสริฐสาตร์ ดำรงทิพโกมลเวช ราษฎรบ้านระแวงได้ร่วมกันบริจาคทรัพย์ เพื่อสร้างเสนาสนะ เพื่อใช้เป็นที่พักสงฆ์ และบำเพ็ญกุศล ผู้บริจาคที่ดินให้เป็นที่ธรณีสงฆ์ คือ นางใบ คุณทวี 
สิ่งศักดิ์สิทธิ์ประจำวัด ซึ่งเป็นที่สักการะบูชา และเป็นที่รู้จักกันโดยทั่วไป คือ "หลวงพ่อดำ" และได้อนุญาตให้ทางราชการใช้พื้นที่ของวัด ทำการสอนหนังสือแก่เด็กนักเรียน และในปี พ.ศ. 2517 อนุญาตให้ใช้พื้นที่ในการตั้งสถานที่ คือ โรงเรียนวัดราษฎร์ศรัทธาธรรม ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2477 มีเขตวิสุงคามสีมา กว้าง 13 เมตร ยาว 26.20 เมตร
อาคารเสนาสนะ.
และอาคารเสนาสนะต่างๆ
หอระฆัง 1 หลัง หอกลอง 1 หลัง โรงครัว 1 หลัง โรงเก็บพัสดุ 1 หลัง เรือนรับรอง 1 หลัง
หอฉัน 1 หลัง ณาปณสถาน 1 หลัง สร้าง พ.ศ. 2550 – 2553
ปูชนียวัตถุ.
ปูชนียวัตถุอื่นๆ หลวงพ่อดำ
ไม่ปรากฏชัดว่าสร้างในปี พ.ศ. ใดและผู้สร้าง ทราบเพียงว่าชาวบ้านในบริเวณนี้ได้ร่วมใจกันสร้างพระพุทธรูป คือ หลวงพ่อดำ ขึ้นมาและชาวบ้านได้ทำการสักการะตั้งแต่นั้นมา และเมื่อได้ทำการขอสิ่งใดแล้วจะประสบความสำเร็จ
การบริหารและการปกครอง.
รายนามเจ้าอาวาส
มัตสึกาตะ มาซาโยชิ

เจ้า มัตสึกาตะ มาซาโยชิ (; โรมาจิ: "Matsukata Masayoshi") เป็นนักการเมืองและรัฐบุรุษชาวญี่ปุ่น ดำรงตำแหน่งเป็นนายกรัฐมนตรีคนที่ 4 และเป็นหนึ่งในบิดาผู้สร้างชาติของญี่ปุ่น 
เกิดในครอบครัวซามูไรในเมืองคาโงชิมะ แคว้นซัตสึมะ เมื่ออายุได้ 13 ปีก็เข้าศึกษาในโรงเรียนขงจื๊อ "โซชิกัง" และได้รับการบ่มเพาะความจงรักภักดีต่อองค์จักรพรรดิ และเริ่มเข้ารับราชการในแคว้นซัตสึมะ จนกระทั่งใน ค.ศ. 1866 เขาก็ถูกส่งไปยังนางาซากิเพื่อศึกษาวิชาคณิตศาสตร์และศาสตร์ตะวันตก มัตสึกาตะได้รับการนับถือจอย่างสูงจากโอกูโบะ โทชิมิจิ และไซโง ทากาโมริ ซึ่งใช้งานเขาเป็นผู้ประสานงานระหว่างนครหลวงเกียวโตกับรัฐบาลแคว้นในคาโงชิมะ
เมื่อทราบว่าสงครามระหว่างแคว้นซัตสึมะกับฝ่ายรัฐบาลโชกุนในโตเกียวกำลังจะปะทุ มัตสึกาตะก็ซื้อเรือที่พอจะหาได้ในนางาซากิเพื่อเตรียมรับมือกับสงคราม เรือลำนี้ถูกตั้งชื่อว่า "คาซูงะ" อย่างไรก็ตาม เหล่าผู้นำแคว้นต่างเชื่อว่าเป็นเรือขนส่งที่ดีที่สุด ดังนั้นมัตสึกาตะจึงยอมยกเรือลำนี้ให้แคว้นไป หลังจากนั้นไม่กี่เดือน คาซูงะก็ถูกประจำการเป็นเรือปืนและเข้าต่อสู้กับฝ่ายรัฐบาลโชกุนในสงครามโบชิง หลังจากการฟื้นฟูพระราชอำนาจและการล่มสลายของรัฐบาลโชกุน เขาก็อยู่ช่วยว่าการความเรียบร้อยในนางาซากิ และในปี ค.ศ. 1868 เขาก็ได้รับแต่งตั้งเป็นผู้ว่าราชการจังหวัดฮิตะ (ปัจจุบันเป็นส่วนหนึ่งของจังหวัดโออิตะ) ในขณะที่โอกูโบะ สหายของเขาก็ได้เป็นใหญ่เป็นโตในรัฐบาลใหม่ที่ตำแหน่งรัฐมนตรีมหาดไทย
ในปี ค.ศ. 1871 มัตสึกาตะย้ายมาที่โตเกียว และทำงานด้านการร่างกฎหมายและการปฏิรูปภาษีที่ดิน จนกระทั่งในปี ค.ศ. 1880 เขาก็ได้เป็นรัฐมนตรีมาตุภูมิ สองปีต่อมาก็ได้เป็นรัฐมนตรีคลัง และในตำแหน่งนี้เองที่เขาได้จัดตั้งธนาคารแห่งญี่ปุ่นขึ้น ต่อมาในปี ค.ศ. 1891 เขาก็ได้ดำรงตำแหน่งนายกรัฐมนตรี ต่อจากจอมพลยามางาตะ อาริโตโมะ
เอ็กซ์พีเดีย (เว็บไซต์)

เอ็กซ์พีเดีย.คอม  เป็นเว็บไซต์ด้านการท่องเที่ยวที่ Expedia, Inc. เป็นเจ้าของ โดยเว็บไซต์นี้ให้บริการด้านการจองตั๋วเครื่องบินของสายการบิน, การสำรองที่พักในโรงแรม, การเช่ารถ, การล่องเรือ, แพ็คเกจท่องเที่ยวและสถานที่ท่องเที่ยว รวมถึงบริการต่างๆ ผ่านเวิลด์ไวด์เว็บ และตัวแทนท่องเที่ยวทางโทรศัพท์ ซึ่งทางไซต์ใช้ระบบการจองด้วยคอมพิวเตอร์ที่หลากหลาย เช่น ระบบการจองอย่าง Amadeus หรือ Sabre สำหรับเที่ยวบินและโรงแรม รวมถึงใช้ระบบการจองอย่าง Worldspan และ Pegasus ร่วมกับระบบการจองของโรงแรมเองสำหรับการจองจำนวนมากครั้งละหลายรายการที่ได้ทำสัญญาไว้
นอกจากเว็บไซต์ของสหรัฐอเมริกา ยังมีไซต์ที่ได้รับการแปลเป็นภาษาอื่นเพื่อให้บริการในประเทศต่างๆ ได้แก่ อาร์เจนตินา ออสเตรเลีย ออสเตรีย เบลเยียม บราซิล แคนาดา จีน เดนมาร์ก ฟินแลนด์ ฝรั่งเศส เยอรมนี ฮ่องกง อินโดนีเซีย อินเดีย ไอร์แลนด์ อิตาลี ญี่ปุ่น เกาหลีใต้ มาเลเซีย เม็กซิโก เนเธอร์แลนด์ นิวซีแลนด์ นอร์เวย์ ฟิลิปปินส์ สิงคโปร์ สเปน สวีเดน ไต้หวัน ประเทศไทย สหราชอาณาจักร สหรัฐอเมริกา และ เวียดนาม
ประวัติ.
เว็บไซต์เริ่มต้นเปิดตัวเมื่อวันที่ 22 ตุลาคม 1996 ในฐานะผู้ให้บริการด้านอินเทอร์เน็ตกลุ่มแรกของไมโครซอฟท์ โดยทีมผู้ก่อตั้งประกอบด้วย Greg Slyngstad ผู้จัดการกลุ่ม, Richard Barton ผู้จัดการผลิตภัณฑ์ของกลุ่ม, Soraya Bittencourt ผู้จัดการโปรแกรมของกลุ่ม และ Byron Bishop ผู้จัดการนักพัฒนากลุ่ม
ในปี 2001 Bill Gates ได้ตัดสินใจแยกธุรกิจนี้ออกมาเป็นบริษัทมหาชน
Rich Barton รับตำแหน่ง CEO ของบริษัท โดยมี Lloyd Frink ซึ่งเคยทำงานให้กับ Richard ที่ไมโครซอฟท์เข้าร่วมทีมเพื่อทำงานในบริษัทที่ได้แยกตัวเป็นอิสระแห่งใหม่นี้
ในเดือนกรกฎาคม 2001 USA Networks, Inc. ซื้อเอ็กซ์พีเดียจากไมโครซอฟท์
ในเดือนธันวาคม 2010 มีการลบรายชื่อของ AMR Corporation ซึ่งเป็นบริษัทแม่ของ American Airlines และ American Eagle Airlines ออกจากไซต์ของเอ็กซ์พีเดีย ซึ่งการตัดสินใจในครั้งนั้นเป็นผลมาจากข้อพิพาทเกี่ยวกับระดับการเข้าถึงลูกค้าของไซต์ อย่างไรก็ตาม AMR ได้เปลี่ยนใจกลับเข้ามาในเดือนเมษายน 2011 โดยอนุญาตให้มีการจำหน่ายตั๋วผ่านไซต์รวมได้อีกครั้ง 
ในเดือนมิถุนายน 2014 เอ็กซ์พีเดียเริ่มยอมรับระบบ bitcoin
ในเดือนกันยายน 2014 Expedia, Inc. ร่วมมือกับ Citigroup และสร้างบัตร Expedia+ ที่สมาชิกสามารถรับแต้มโบนัสและรับสิทธิประโยชน์และสิทธิพิเศษในการบริการลูกค้าผ่านทางเว็บไซต์ได้
รดา ศิริมะณีวัฒนา

รดา ศิริมะณีวัฒนา (เกิด 16 พฤษภาคม พ.ศ. 2533) ชื่อเล่น เกล เป็นนักแสดงและพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3 จบการศึกษาระดับปริญญาตรีจาก คณะบริหารธุรกิจ มหาวิทยาลัยกรุงเทพ
ประวัติ.
รดา ศิริวัฒนา เป็นนักแสดงชาวไทย นักแสดง กลุ่มเพาเวอร์ทรีของ สถานีโทรทัศน์ไทยทีวีสีช่อง 3 จบการศึกษา ระดับมัธยมศึกษาตอนปลาย จาก โรงเรียนเสสะเวชวิทยา ระดับปริญญาตรี คณะบริหารธุรกิจ และ ระดับ ปริญญาโท ได้รับเกียรตินิยมอันดับหนึ่ง เหรียญทอง ด้วยคะแนนเกรดเฉลี่ยสะสม 3.90 คณะบริหารธุรกิจ จากมหาวิทยาลัยกรุงเทพ เกิดเมื่อวันที่ 16 พฤษภาคม พ.ศ. 2533 เข้าวงการได้โดย ชนะเลิศอันดับที่ 1 จากเวที ประกวด EVERSENSE YOUNG FACE COOLACT ประกวด Whiteteen ได้ตำแหน่งสาวหน้าใส DEFEE
ชีวิตส่วนตัว และ ชีวิตครอบครัว.
รดา สมรสกับ นักแสดงหนุ่มแมน การิน ภัทราภัสร์ เมื่อวันที่ 27 มีนาคม พ.ศ. 2559 
ปัจจุบันรดาและการินมีบุตรชายด้วยกัน 2 คนคือ กรธัช ภัทราภัสร์ ชื่อเล่น:กราฟ เกิดเมื่อวันที่ 21 มิถุนายน พ.ศ. 2564 และ กรภัธ ภัทราภัสร์ ชื่อเล่น:เกน เกิดเมื่อวันที่ 27 กรกฎาคม พ.ศ. 2567
การศึกษา.
จบการศึกษา ระดับมัธยมศึกษาตอนปลาย จาก โรงเรียนเสสะเวชวิทยา ระดับปริญญาตรี คณะบริหารธุรกิจ และ ระดับ ปริญญาโท เกียรตินิยมอันดับ 1 เหรียญทอง เกรดเฉลี่ย 3.90 คณะบริหารธุรกิจ จาก มหาวิทยาลัยกรุงเทพ
วอลเลย์บอลหญิงชิงแชมป์สโมสรเอเชีย 2016

วอลเลย์บอลหญิงชิงแชมป์สโมสรเอเชีย 2016  เป็นรายการแข่งขันของ AVC การแข่งขันครั้งนี้นับเป็นครั้งที่ 17 ซึ่งจะจัดขึ้นระหว่างวันที่ 3–11 กันยายน พ.ศ. 2559 ที่ อะลอนเตสปอร์ตอารีนา เมืองบีญัน จังหวัดลากูนา ประเทศฟิลิปปินส์ ภายใต้การดำเนินโดยสมาคมวอลเลย์บอลแห่งฟิลิปปินส์ 
การแข่งขันรายการนี้มีทีมเข้าร่วมจำนวน 13 ทีม แต่เนื่องจากเติร์กเมนิสถาน ได้ถอนตัวออกจากการแข่งขัน ทำให้เหลือทีมเข้าร่วมการแข่งขันเพียง 12 ทีม
สนามแข่งขัน.
อะลอนเตสปอร์ตอารีนา เมืองบีญัน จังหวัดลากูนา ฟิลิปปินส์ - ตลอดการแข่งขัน
การแบ่งกลุ่ม.
การแบ่งกลุ่มในการแข่งขันครั้งนี้ อาศัยจากอันดับการแข่งขันวอลเลย์บอลหญิงชิงแชมป์สโมสรเอเชีย 2015
"* ถอนตัว"
เกณฑ์การจัดลำดับจากผลการแข่งขัน.
แมทช์ที่มีผลการแข่งขัน 3–0 หรือ 3–1 ทีมชนะจะได้ 3 คะแนน ทีมแพ้จะได้ 0 คะแนน ส่วนแมทช์ที่มีผลการแข่งขัน 3–2 ทีมชนะจะได้ 2 คะแนน ทีมแพ้จะได้ 1 คะแนน
อันดับการแข่งขัน.
<templatestyles src="Col-begin/styles.css"/>
รางวัลรายบุคคล.
<templatestyles src="Col-begin/styles.css"/>
โปเกมาเนีย

โปเกมาเนีย  เป็นปรากฏการณ์ทางสังคม ที่มาจากแฟรนไชส์"โปเกมอน" ซึ่งได้รับความนิยมภายหลังจากการเปิดตัว"โปเกมอน เรดและบลู" ("เรดแอนด์กรีน" เฉพาะในประเทศญี่ปุ่น) ปรากฏการณ์นี้มีผลกระทบต่อประเทศฝรั่งเศส ส่วนใหญ่ระหว่างตุลาคม พ.ศ. 2542 และกรกฎาคม พ.ศ. 2546 ด้วยการเปิดตัว"โปเกมอน รูบีและแซฟไฟร์"ในทวีปยุโรป ทว่าปรากฏการณ์นี้ได้ลดลงในช่วงพฤศจิกายน พ.ศ. 2544 ด้วยการเปิดตัว"โปเกมอนภาคคริสตัล" แต่แล้ว มันก็ได้ฟื้นขึ้นมาในเดือนกรกฎาคม พ.ศ. 2559 ด้วยการเปิดตัว"โปเกมอน โก" สำหรับสมาร์ตโฟนในรูปแบบความเป็นจริงเสริม
ในประเทศฝรั่งเศส ปรากฏการณ์นี้เริ่มต้นจากเทรดดิงการ์ดเกม, ทีวีซีรีส์ และวิดีโอเกมในช่วงวันคริสต์มาส พ.ศ. 2542 
โปเกมอน โก.
โปเกมอน โก เป็นวิดีโอเกมเล่นตามบทบาทความเป็นจริงเสริมหลายผู้เล่นของซีรีส์"โปเกมอน" ซึ่งได้รับการพัฒนาโดยไนแอนติก ที่ได้รับการเปิดตัวในสหรัฐอเมริกา, ออสเตรเลีย และนิวซีแลนด์เมื่อวันที่ 6 กรกฎาคม พ.ศ. 2559 สำหรับอุปกรณ์มือถือในระบบไอโอเอสและแอนดรอยด์ เพียงแค่หนึ่งสัปดาห์หลังจากการเปิดตัวของเกมนี้ ก็ได้สร้างความนิยมเป็นอย่างมาก และมีมูลค่าทางการตลาดที่เพิ่มขึ้นให้แก่บริษัทนินเทนโดซึ่งเป็นผู้ถือหุ้นเดอะโปเกมอนคอมพานีจำนวน 32 เปอร์เซ็นต์ ร่วม 8 พันล้านดอลลาร์
ความนิยมเป็นประวัติการณ์ของเกม นำไปสู่การเกิดขึ้นของปรากฏการณ์ ที่เรียกกันว่าโปเกมาเนีย
ธัชชา พุ่มอ่อน

ธัชชา พุ่มอ่อน (2 กรกฎาคม พ.ศ. 2529 -) ชื่อเล่น จ๋า เป็นนักแสดงและนางแบบชาวไทย เข้าสู่วงการจากการถ่ายแบบ และถ่ายโฆษณาในวัยเด็ก นอกจากนี้ยังมีงานละคร ภาพยนตร์ต่างๆ เธอเป็นหนึ่งในสมาชิกวง "บั๊ก บันจี้" สังกัดจีเอ็มเอ็ม แกรมมี่
การศึกษา: จบการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) และสำเร็จการศึกษาระดับปริญญาตรีจาก มหาวิทยาลัยราชภัฏจันทรเกษม
วลาดีมีร์ เชอร์บิซสกี

วลาดีมีร์ วาซิลีเยวิช เชอร์บิซสกี (17 กุมภาพันธ์ ค.ศ. 1918, Verkhnodniprovsk — 16 กุมภาพันธ์ ค.ศ. 1990) เป็นนักการเมืองชาวยูเครนและอดีตเลขาธิการกลางพรรคคอมมิวนิสต์ยูเครนซึ่งเป็นตำแหน่งประมุขแห่งรัฐที่ปกครองยูเครนโดยพฤตินัยในปี ค.ศ. 1972 ถึงปี ค.ศ. 1989 
ในช่วงภัยพิบัติเชียร์โนบีลเชอร์บิซสกีเพิกเฉยการแจ้งเตือนจากมอสโกว่าให้งดการฉลองวันแรงงานสากล 1 พฤษภาคม ในเคียฟ แต่ว่าเชอร์บิซสกีให้จัดงานเฉลิมฉลองตามปกติแต่ว่าลดเวลาจาก 3–5 ชั่วโมง เหลือมาเป็น ไม่ถึง 2 ชม ของงานเฉลิมฉลองตามปกติเชอร์บิซสกีเสียชีวิตด้วยโรคปอดบวมในวันที่ 16 กุมภาพันธ์ ค.ศ. 1990 แต่มีบางคนบอกว่าคล้ายการฆ่าตัวตาย
จักรพรรดิอิโตกุ

จักรพรรดิอิโตกุ (; โรมาจิ: "Itoku-tennō") หรือ โอโฮะ ยามาโตฮิโกะ ซูกิโตโมะ โนะ มิโกโตะ เป็นจักรพรรดิในตำนานองค์ที่ 4 ของญี่ปุ่น ตามที่ได้บันทึกไว้ใน รายพระนามจักรพรรดิญี่ปุ่น จักรพรรดิอิโตกุครองสิริราชสมบัติระหว่าง 510 ปีก่อนคริสตกาล - 477 ปีก่อนคริสตกาล
จักรพรรดิอิโตกุเป็นหนึ่งในเก้าจักรพรรดิที่นักประวัติศาสตร์กล่าวกันว่าเป็นจักรพรรดิในตำนาน
เรื่องเล่าในตำนาน.
จักรพรรดิอิโตกุเป็นพระราชโอรสองค์ที่ 2 หรือองค์ที่ 3 แต่เป็นพระราชโอรสองค์เดียวใน จักรพรรดิอันเน ที่มีพระชนมชีพเนื่องจากพระเชษฐาและพระราชอนุชาล้วนสิ้นพระชนม์หมด
เมื่อจักรพรรดิอันเนพระราชบิดาสวรรคตลงเมื่อ 511 ปีก่อนคริสตกาล จักรพรรดิอิโตกุจึงขึ้นสืบราชบัลลังก์ต่อมา
จักรพรรดิอิโตกุครองราชย์ได้ 33 ปีก่อนสวรรคตเมื่อ 477 ปีก่อนคริสตกาล เมื่อพระชนมายุได้ 76 พรรษา
จักรพรรดิซูชุง

จักรพรรดิซูชุง (สวรรคต ค.ศ. 592) เป็นจักรพรรดิญี่ปุ่นองค์ที่ 32 ตามลำดับการสืบทอดแบบดั้งเดิม พระองค์ครองสิริราชสมบัติในช่วง ค.ศ. 587 ถึง 592
พระราชประวัติ.
ก่อนจะขึ้นสืบ ราชบัลลังก์ดอกเบญจมาศ จักรพรรดิซูชุงมีพระนามเดิมว่า เจ้าชายฮะสึเบะ 
เป็นพระราชโอรสใน จักรพรรดิคิมเม จักรพรรดิองค์ที่ 29 และเป็นพระราชอนุชาต่างพระราชมารดาของ จักรพรรดิบิดะสึ จักรพรรดิองค์ที่ 30 และ จักรพรรดิโยเม จักรพรรดิองค์ที่ 31 และเป็นพระเชษฐาต่างพระราชมารดาของ จักรพรรดินีซุอิโกะ จักรพรรดิองค์ที่ 33 และจักรพรรดินีในจักรพรรดิบิดะสึ
วัดเขาน้อยจอมสวรรค์

วัดเขาน้อยจอมสวรรค์ ตั้งอยู่เลขที่ 68 บ้านเขาน้อย หมู่ที่ 7 ตำบลเจริญธรรม อำเภอวิหารแดง จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 18 ไร่ 1 งาน 80 ตารางวา
วัดทองจันทริการาม

วัดทองจันทริการาม เป็นวัดในพระพุทธศาสนาเถรวาท สังกัดคณะสงฆ์มหานิกาย มีพระครูสังฆรักษ์สมบัติ ธมฺมทินฺโน เป็นเจ้าอาวาส
ที่ตั้งวัด.
ตั้งอยู่ที่เลขที่ 25 หมู่ที่ 3 ตำบลพะยอม อำเภอวังน้อย จังหวัดพระนครศรีอยุธยา
ประวัติ.
วัดทองจันทริการาม สร้างขึ้นเป็นวัดนับตั้งแต่วันที่ 5 สิงหาคม พุทธศักราช 2455 เดิมมีนามว่า " วัดคลองสาม " ได้เปลี่ยนามใหม่ในภายหลัง ได้รับพระราชทานวิงคามสีมา วันที่ 27 ตุลาคม พุทธศักราช 2468 เขตวิสุงคาสีมากว้าง 80 เมตร ยาว 120 เมตร
ปูชนียวัตถุ.
พระประธานในอุโบสถ ชื่อ หลวงพ่อทองจันทร์ พระหินหยกพม่า อายุราวๆ 120 ปี โดยประมาณ
การบริหารและการปกครอง.
ลำดับเจ้าอาวาสเท่าที่ทราบนาม
ฟีฟ่าคอนเฟเดอเรชันส์คัพ 2005

ฟีฟ่าคอนเฟเดอเรชันส์คัพ 2005 (อังกฤษ: 2005 FIFA Confederations Cup) เป็นการแข่งขันฟุตบอลระดับนานาชาติคอนเฟเดอเรชันส์คัพ จัดโดยฟีฟ่า ในปี ค.ศ. 2005 ที่ประเทศเยอรมนี โดยการแข่งขันจะจัดขึ้นระหว่างวันที่ 15 – 29 มิถุนายน ก่อนการแข่งขันฟุตบอลโลก 2006 1 ปี
ทีมชาติบราซิล ทีมชนะเลิศฟุตบอลโลก 2002 และโกปาอาเมริกา 2004 ได้เป็นผู้ชนะการแข่งขันในปีนี้ หลังจากสามารถเอาชนะ อาร์เจนตินา ซึ่งได้แข่งขันเนื่องจากบราซิลชนะเลิศทั้งฟุตบอลโลกและโกปาอาเมริกา ในรอบชิงชนะเลิศที่ ค็อมแมทซ์บังค์-อาเรนา ในแฟรงก์เฟิร์ต ได้ 4–1 ซึ่งเป็นการพบกันอีกครั้งของทั้งคู่หลังจากทั้งคู่เคยพบกันในรอบชิงชนะเลิศของโกปาอาเมริกา 2004 ที่ลิมา ซึ่งบราซิลเอาชนะไปได้ในเกมนั้น
ทีมที่ผ่านเข้ารอบ.
1อาร์เจนตินา รองแชมป์โกปาอาเมริกา 2004 ได้ผ่านเข้ามาแข่งขัน เนื่องจาก บราซิล ชนะเลิศการแข่งขันทั้ง โกปาอาเมริกา 2004 และฟุตบอลโลก 2002
สนาม.
แต่เดิมนั้นสนาม ฟริตซ์-ไวล์เทอร์-สตาดีโอน ในไคเซิร์สเลาเทิร์น ได้ถูกรับเลือกให้เป็นสถานแข่งขันด้วย แต่ในวันที่ 27 พฤษภาคม พ.ศ. 2547 เจ้าหน้าที่ของเมืองได้ถอนตัวออกจากการเป็นเจ้าภาพ โดยให้เหตุผลว่าจะต้องใช้ค่าใช้จ่ายมากขึ้น หากจะสร้างสนามกีฬาให้เสร็จทันเวลาได้
5 สนามที่ใช้จัดการแข่งขันฟีฟ่าคอนเฟเดอเรชันส์คัพ 2005 นี้ก็เป็นสนามจัดการแข่งขัน ฟุตบอลโลก 2006 ในปีถัดมา เช่นกัน
ลูกฟุตบอล.
ลูกฟุตบอล อย่างเป็นทางการของการแข่งขัน คือ อาดิดาส เพียเรียส 2
รอบแบ่งกลุ่ม.
กลุ่มเอ.
<br>
สถิติ.
รายชื่อผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
อันดับการแข่งขัน.
ตามการประชุมการนับสถิติฟุตบอล การแข่งขันที่แข่งขันจบในช่วงต่อเวลาพิเศษ จะนับเป็นการชนะหรือแพ้ตามผลการแข่งขัน ในขณะที่การแข่งขันที่แข่งขันจบโดยการดวลลูกโทษ จะนับเป็นการเสมอ
กรดโอเลอิก

กรดโอเลอิก  เป็นกรดไขมันที่มีสูตรเคมีคือ C18H34O2 อยู่ในกลุ่มไขมันไม่อิ่มตัวเชิงเดี่ยวโอเมกา-9 เป็นไขมันที่ไม่มีสี ไม่มีกลิ่น แต่ในเชิงพาณิชย์อาจมีสีเหลือง คำว่า "โอเลอิก" มาจากน้ำมันมะกอก (olive oil) ซึ่งมีปริมาณกรดโอเลอิกสูง นอกจากนี้ยังพบในน้ำมันพีแคน คาโนลา น้ำมันถั่วลิสง น้ำมันแมคาเดเมียและน้ำมันดอกทานตะวัน นอกจากนี้ยังพบในไขมันไก่และมันหมู
กรดโอเลอิกเป็นกรดไขมันที่พบมากที่สุดในเนื้อเยื่อไขมันของมนุษย์ และเป็นกรดไขมันที่พบมากที่สุดในเนื้อเยื่อทั่วร่างกายมนุษย์เป็นอันดับ 2 รองจากกรดปาล์มิติก ชีวสังเคราะห์ของกรดโอเลอิกในร่างกายเกี่ยวข้องกับปฏิกิริยาของเอนไซม์ Stearoyl-CoA 9-desaturase ในปฏิกิริยานี้กรดสเตียริกจะถูกกลายสภาพเป็นกรดโอเลอิก ในแมลงกรดโอเลอิกทำหน้าที่เป็นฟีโรโมนที่ปล่อยออกมาจากซากของแมลง เพื่อกระตุ้นให้แมลงตัวอื่นขนซากไปทิ้ง หากแมลงที่ยังมีชีวิตอยู่มีกลิ่นนี้ก็จะถูกขนออกจากรังเช่นกัน นอกจากนี้กรดโอเลอิกยังใช้เตือนแมลงตัวอื่นให้หลีกเลี่ยงแมลงที่ป่วยตายและเตือนภัยนักล่า
กรดโอเลอิกพบในอาหารทั่วไป เกลือโซเดียมของกรดโอเลอิกเป็นส่วนผสมในสบู่ เป็นตัวทำอิมัลชันและสารให้ความชุ่มชื้น กรดโอเลอิกปริมาณน้อยใช้เป็นสารเพิ่มปริมาณในการทำยาและใช้เป็นตัวทำอิมัลชันและตัวช่วยละลายในผลิตภัณฑ์แอโรซอล
จักรพรรดิโคโช

จักรพรรดิโคโช  มีอีกพระนามว่า "มิมัตสึฮิโกกาเอชิเนะ โนะ มิโกโตะ"  เป็นจักรพรรดิญี่ปุ่นในตำนานองค์ที่ 5 ตามลำดับการสืบราชบัลลังก์ มีข้อมูลเกี่ยวกับพระองค์น้อยมากเนื่องจากไม่มีข้อมูลไว้ตรวจสอบและศึกษาเพิ่มเติม นักประวัติศาสตร์รู้จักโคโชในฐานะ "จักรพรรดิในตำนาน" เนื่องด้วยข้อพิพาทการมีตัวตนของพระองค์ โดยใน"โคจิกิ"ไม่มีข้อมูลใดเลยนอกจากพระนามและพงศาวลี มีการอ้างว่าโคโชเริ่มต้นครองราชย์ใน 475 ปีก่อน ค.ศ. มีพระมเหสีองคฺเดียวกับพระราชโอรส 2 พระองค์ หลังสวรรคตใน 393 ปีก่อน ค.ศ. พระราชโอรสองค์ที่สองจึงขึ้นครองราชย์เป็นจักรพรรดิองค์ต่อไป
รายงานจากตำนาน.
ใน"โคจิกิ"และ"นิฮงโชกิ"มีบันทึกเฉพาะพระนามและพงศาวลี ชาวญี่ปุ่นยอมรับการดำรงอยู่ทางประวัติศาสตร์ของจักรพรรดิองค์นี้ตามธรรมเนียม และปัจจุบันยังคงมีการบำรุงรักษา "มิซาซางิ" (陵) หรือสุสานของโคโช อย่างไรก็ตาม ไม่มีการค้นพบบันทึกร่วมสมัยหลงเหลืออยู่ที่ยืนยันมุมมองว่ามีบุคคลในประวัติศาสตร์ที่ครองราชย์จริง ๆ เชื่อกันว่าโคโชเป็นพระราชโอรสองค์โตของจักรพรรดิอิโตกุอามาโนโตโยตตสึ-ฮิเมะ พระมเหสี พระราชมารดาของโคโชเป็นพระธิดาในโอกิชิมิมิ-โนะ-คามิ "โคจิกิ"บันทึกว่าพระองค์ครองราชจากพระราชวังอิเกโกโกโระ-โนะ-มิยะ  ที่วากิ-โนะ-คามิ ซึ่งภายหลังกลายเป็นที่รู้จักภายใต้ชื่อแคว้นยามาโตะ มีการอ้างว่าโคโชมีพระมเหสีนาม "โยโซตาราชิ-ฮิเมะ" และเป็นพระราชบิดาในพระราชโอรส 2 องค์ รัขสมัยของพระองค์เริ่มต้นใน 475 ปีก่อน ค.ศ. จนกระทั่งสวรรคตใน 393 ปีก่อน ค.ศ. พระราชโอรสองค์ที่สองขึ้นครองราชย์ และภายหลังได้รับการเรียกขานเป็นจักรพรรดิโคอัง
วัดป่าบำเพ็ญธรรม

วัดป่าบำเพ็ญธรรม เป็นวัดในพระพุทธศาสนาเถรวาท สังกัดคณะสงฆ์มหานิกาย มีพระครูภาวนาคุณาภรณ์ เป็นเจ้าอาวาสมีอดีตหลวงพ่อสงวน ถามวโร เป็นผู้ก่อตั้งวัด
ที่ตั้ง.
วัดป่าบำเพ็ญธรรม ตั้งอยู่เลขที่ 55 หมู่ 8 ตำบลหนองนาก อำเภอหนองแค จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 24 ไร่ 1 งาน 40 ตารางวา พื้นที่โดยรอบวัดติดต่อกับที่ดินของมูลนิธิวิสุทธิมรรคคีรี
ประวัติ.
วัดป่าบำเพ็ญธรรม ตั้งเมื่อวันที่ 21 สิงหาคม พ.ศ. 2518 ในอดีตมีสภาพพื้นที่เป็นภูเขาเตี้ย ๆ เมื่อมีชาวบ้านเข้ามาแผ้วถางป่า จับจองพื้นที่ทำมาหากินรอบ ๆ ภูเขา ต่อมาชาวบ้านได้เห็นว่ามีภูมิทัศน์ดี จึงได้ชักชวนกันมาสร้างวัด โดยร่วมกันบริจาคที่ดินเพื่อที่จะสร้างวัด และผู้ใหญ่บ้านได้รวบรวมที่ดินที่จะสร้างวัดในปี พ.ศ. 2513 ได้รับพระราชทานวิสุงคามสีมา เมื่อวันที่ 28 เมษายน พ.ศ. 2523 เขตวิสุงคามสีมา กว้าง 18 เมตร ยาว 25 เมตร โดยมีหลวงปู่สงวน ถามวโร เป็นประธานสงฆ์ในการสร้างวัด มรณภาพในปี พ.ศ. 2537 และมีคุณเติมศรี ไอยรานภารักษ์ เป็นผู้อุปถัมภ์วัดมาโดยตลอด
ศาสนสถาน.
อุโบสถ สร้างเมื่อ พ.ศ. 2524 เป็นอาคารคอนกรีตเสริมเหล็ก
ศาลาการเปรียญ กว้าง 14 เมตร ยาว 28 เมตร สร้างเมื่อ พ.ศ. 2525 เป็นอาคารคอนกรีตเสริมเหล็ก ทรงไทย 2 ชั้น
กุฎีสงฆ์ จำนวน 18 หลัง เป็นอาคารไม้ยกพื้น 4 หลัง อาคารคอนกรีตชั้นเดียวยกพื้น 10 หลัง เป็นอาคารครึ่งไม้ครึ่งคอนกรีต 4 หลัง
วิหาร กว้าง 10 เมตร ยาว 18 เมตร เป็นอาคารคอนกรีตเสริมเหล็ก สร้างเมื่อ พ.ศ. 2538 
ศาลาอเนกประสงค์ กว้าง 6 เมตร ยาว 10 เมตร สร้างเมื่อ พ.ศ. 2549 เป็นอาคารคอนกรีตเสริมเหล็ก
นอกจากนี้มี ฌาปนสถาน 1หลัง หอระฆัง 1 หลัง โรงครัว 1 หลัง เรือนเก็บพัสดุ 1 หลัง
ปูชนียวัตถุ.
พระประธานประจำอุโบสถ ปางสมาธิ ขนาดหน้าตักกว้าง 39 นิ้ว สร้างเมื่อ พ.ศ. 2524 
พระประธานประจำศาลาการเปรียญ ปางสมาธิ ขนาดหน้าตัก 49 นิ้ว สร้างเมื่อ พ.ศ. 2548
ยอดขุนพลกู้บัลลังก์

ยอดขุนพลกู้บัลลังก์  เป็นละคร ซีรีส์เกาหลี อิงประวัติศาสตร์จากสถานีโทรทัศน์ เอ็มบีซี ออกอากาศเมื่อปี ค.ศ. 2011 สร้างขึ้นเพื่อเฉลิมฉลองครบรอบ 50 ปีของสถานีนำแสดงโดย อี ซอ-จิน และ ซง จี-ฮโย 
ละครเรื่องนี้ดัดแปลงจากชีวิตจริงของ คเยแบ็ก ยอดขุนพลคนสำคัญช่วงปลายสมัย อาณาจักรแพ็กเจ แห่งยุค สามก๊กแห่งเกาหลี ที่ยอมสละชีวิตตัวเองและลูกเมียเพื่อปกป้องอาณาจักรให้รอดพ้นจากจากการรุกรานของ อาณาจักรชิลลา จนกลายเป็นตำนานที่เล่าขานสืบต่อมาจนถึงทุกวันนี้
โรวีโก

โรวีโก  เป็นเมืองและเทศบาลในแคว้นเวเนโต ทางตะวันออกเฉียงเหนือของประเทศอิตาลี เป็นเมืองหลักของจังหวัดในชื่อเดียวกัน เป็นศูนย์กลางของเขตเกษตรกรรม มีโบสถ์รูปแปดเหลี่ยมสร้างในคริสต์ศตวรรษที่ 16 มีการกล่าวถึงเมืองนี้ครั้งแรกในเอกสารจากเมืองราเวนนา เมื่อวันที่ 24 เมษายน ค.ศ. 848 อยู่ใต้การปกครองของเวนิสใน ค.ศ. 1482 เป็นของออสเตรียใน ค.ศ. 1797 เป็นส่วนหนึ่งของอิตาลีใน ค.ศ. 1866
โปซาดัส (ประเทศอาร์เจนตินา)

โปซาดัส  เป็นเมืองหลวงของรัฐมิซิโอเนส ประเทศอาร์เจนตินา ตั้งอยู่ทางใต้ของรัฐ ทางซ้ายมือ (ตะวันออก) ริมฝั่งแม่น้ำปารานา ตรงข้ามกับเมืองเองการ์นาซิออน ประเทศปารากวัย เมืองมีพื้นที่ 965 ตารางกิโลเมตร และมีประชากร 324,756 คน และเขตมหานครโปซาดัสมีประชากร 351,000 คน
โปซาดัสเป็นศูนย์กลางการปกครองของรัฐ ศูนย์กลางด้านวัฒนธรรม และเศรษฐกิจ มีอุตสาหกรรมที่สำคัญได้แก่ เครื่องเรือน ยาสูบ อาหาร สิ่งทอ และการก่อสร้าง
ออร์กบูโร

ออร์กบูโร  เป็นสำนักงานดูแลโครงสร้างองค์กร ของคณะกรรมาธิการกลางแห่งพรรคคอมมิวนิสต์สหภาพโซเวียตในช่วงปี ค.ศ. 1919 ถึงปี ค.ศ. 1952 ก่อนที่จะถูกยุบในการประชุมครั้งที่ 19 ของพรรคคอมมิวนิสต์แห่งสหภาพโซเวียตด้วยเปลี่ยนชื่อในภายหลังคือ Secretariat
ออร์กบูโรทำหน้าที่คล้ายโปลิตบูโร แต่จะต่างกันที่ดูแลการแต่งตั้ง การโยกย้าย การมอบหมายหน้าที่ต่าง ๆ ในพรรคคอมมิวนิสต์ตามที่เห็นว่าเหมาะสมและในเรืองที่ออร์กบูโรเสนอต้องให้โปลิตบูโรเป็นผู้อนุมัติเรื่องที่ ออร์กบูโร เสนอไปอีกที
ลูกัส เปเรซ

ลูกัส เปเรซ มาร์ติเนซ (เกิด 10 กันยายน ค.ศ. 1988) หรือที่เรียกสั้น ๆ ว่า ลูกัส  เป็นนักฟุตบอลชาวสเปน ปัจจุบันเล่นในตำแหน่งกองหน้าให้กับเอลเช สโมสรในลาลิกา
เปเรซเคยเล่นให้กับหลายสโมสรมาก่อน ทั้งอาลาเบส, อัตเลติโกเดมาดริด และราโยบาเยกาโน แต่ไม่ประสบความสำเร็จ จนกระทั่งอายุ 23 ปี ได้ย้ายไปคาร์ปาตีลวิว ในยูเครน รวมถึงดีนาโมคียิว แต่ก็ยังคงไม่ประสบความสำเร็จ จนได้ย้ายไปยังปาโอกซาโลนิกาในกรีซ ซึ่งที่นี่เปเรซมีการเล่นที่ดีในระดับหนึ่ง จึงได้ย้ายกลับมายังสเปนกับเดปอร์ติโบเดลาโกรุญญา ในค.ศ. 2014 แบบยืมตัว ซึ่งเปเรซเล่นได้อย่างดี ในฤดูกาลถัดมา จึงได้ย้ายมาสู่เดปอร์ติโบเดลาโกรุญญาอย่างเต็มตัว และมีส่วนร่วมกับสโมสรอย่างมาก โดยยิงไปถึง 17 ประตูในทุกรายการ และยังทำสถิติเป็นผู้เล่นที่ยิง ประตู 7 นัดติดต่อกันในลาลิกาได้เป็นคนแรกในประวัติศาสตร์สโมสรอีกด้วย โดยสโมสรที่ยิงได้ล้วนแต่เป็นสโมสรระดับใหญ่ เช่น บาร์เซโลนา, เซบิยา, อัตเลติโกเดมาดริด จนได้รับฉายาว่า "วาร์ดีแห่งสเปน" แต่ทว่าในระดับทีมชาติ เปเรซยังมิเคยติดทีมชาติแต่อย่างใด
ในต้นฤดูกาล 2016–17 เปเรซได้ย้ายมาอาร์เซนอล ในพรีเมียร์ลีก อังกฤษ ด้วยค่าตัวประมาณ 17.1 ล้านปอนด์ (ราว 855 ล้านบาท) พร้อมกับชโคดรัน มุสทาฟี กองหลังชาวเยอรมัน จากบาเลนเซีย และถือเป็นผู้เล่นรายที่ 5 ที่อาร์เซนอลซื้อตัวมาในฤดูกาลนี้ ก่อนการซื้อตัวผู้เล่นจะปิดลงเพียงวันเดียว
เปเรซ ลงเล่นให้อาร์เซนอลทันที ในนัดที่ 4 ของพรีเมียร์ลีกฤดูกาลนี้ ในการพบกับเซาแทมป์ตัน ที่สนามเอมิเรตส์สเตเดียม ด้วยการเป็นตัวจริง พร้อมกับมุสทาฟี ที่ย้ายมาพร้อมกันทันที โดยตรงกับวันคล้ายวันเกิดครบรอบปีที่ 28 ของเปเรซพอดี เช่นเดียวกับโลร็อง โกเซียลนี แต่เปเรซถูกเปลี่ยนตัวออกมาในนาทีที่ 62 และเป็นออลีวีเย ฌีรู ที่ถูกเปลี่ยนตัวลงไปแทน และได้รับการวิจารณ์ว่ายังไม่สามารถปรับตัวให้กับการเล่นของสโมสรได้ ต้องใช้เวลาสักระยะหนึ่ง
เปเรซยิงลูกแรกให้อาร์เซนอลในวันที่ 20 กันยายน ค.ศ. 2016 ในรายการอีเอฟแอลคัพ หรือลีกคัพ รอบสาม ในนัดที่ไปเยือนนอตทิงแฮมฟอเรสต์ ที่สนามซิตีกราวด์ ด้วยลูกแรกเป็นจุดโทษในนาทีที่ 60 และลูกที่สองในนาทีที่ 71 ผลการแข่งขันอาร์เซนอลชนะไป 0–4
เปเรซทำแฮตทริกให้อาร์เซนอลได้ในการลงเล่นเป็นนัดที่ 7 ให้กับสโมสร ในยูฟ่าแชมเปียนส์ลีก ฤดูกาล 2016–17 รอบแบ่งกลุ่มนัดสุดท้าย ที่บุกไปเยือนบาเซิล ที่สนามเซนต์ยาคอป-พาร์ก ในนาทีที่ 8, 16 และ 47 ผลการแข่งขันอาร์เซนอลชนะไป 1–4 และทำให้อาร์เซนอลเข้ารอบต่อไปด้วยการมีคะแนนเป็นที่หนึ่งของกลุ่ม เป็นครั้งแรกในรอบ 6 ปี และถือเป็นแฮตริกครั้งที่สองของสโมสรติดต่อกัน หลังจากก่อนหน้านั้นในพรีเมียร์ลีกนัดที่ 14 ที่อาร์เซนอลบุกไปเยือนเวสต์แฮมยูไนเต็ด ที่สนามลอนดอนสเตเดียม อาเลกซิส ซานเชซก็ทำแฮตทริกได้ และยิงลูกแรกได้ในพรีเมียร์ลีก ในนัดที่ 20 ในต้นปี ค.ศ. 2017 ที่อาร์เซนอลบุกไปเยือนบอร์นมัท ที่สนามดีนคอร์ต ด้วยการยิงลูกที่ 2 ในนาทีที่ 75 ผลการแข่งขันเสมอกันไป 3–3 ชนิดที่บอร์นมัทนำไปก่อนถึง 3–0 โดยเปเรซเป็นตัวสำรองถูกส่งลงแทนที่ อเล็กซ์ อิโวบี ในนาทีที่ 63
แต่หลังจากเปิดฤดูกาล 2017–18 ได้ไม่นาน ผ่านการแข่งขันไป 3 นัด เปเรซได้ย้ายกลับไปยังเดปอร์ติโบเดลาโกรุญญาอีกครั้งด้วยสัญญายืมตัว เนื่องจากไม่มีตำแหน่งตัวจริงในฤดูกาลที่ผ่านมา
ไซอิ๋ว 2 ตอน ศึกราชาวานรพิชิตมาร

ไซอิ๋ว 2 ตอน ศึกราชาวานรพิชิตมาร  เป็นภาพยนตร์จีนที่ออกฉายในปี ค.ศ. 2016 โดยนำเรื่องราวมาจากวรรณคดีเอกของจีนเรื่อง ไซอิ๋ว ตอน สามสังหารปีศาจกระดูกขาว ภาพยนตร์เรื่องนี้เป็นภาคต่อของภาพยนตร์เรื่อง ไซอิ๋ว 3D ตอน กำเนิดราชาวานร ภาพยนตร์เรื่องนี้มีภาคต่อคือ ไซอิ๋ว 3 ตอน ศึกราชาวานรตะลุยเมืองแม่ม่าย กำกับโดย เจิ้ง ป๋อไช่ ประพันธ์ดนตรีโดย คริสโตเฟอร์ ยัง นำแสดงโดย กัว ฟู่เฉิง, กง ลี่, เฝิง เส้าเฟิง, เสี่ยว เชนหยาง, หลอจ้งเสียน, เฟ่ย เสียง, เฉิน ฮุ่ยหลิน
เนื้อเรื่องย่อ.
ภาพยนตร์เรื่องนี้เป็นการบอกเล่าเรื่องราวต่อจากภาคแรก หลังจากพระถังซัมจั๋งปลดปล่อยซุนหงอคงออกจากการจองจำอยู่ในเขาห้าธาตุกว่า 500 ปี พร้อมภารกิจสำคัญในการเดินทางเพื่ออัญเชิญพระไตรปิฎก ณ ชมพูทวีป ร่วมกับ ตือโป๊ยก่าย และ ซัวเจ๋ง แต่ระหว่างทางพวกเขายังต้องเผชิญกับบทพิสูจน์ครั้งใหญ่ด้วยการต่อกรกับศัตรูตัวฉกาจอย่าง “ปีศาจกระดูกขาว”
การถ่ายทำภาพยนตร์ภาคนี้.
การคัดเลือกตัวนักแสดง.
ในภาพยนตร์ภาคนี้ กัว ฟู่เฉิง ผู้ที่รับบทเป็นปีศาจวัว ในภาคแรก ได้มารับบทเป็นซุนหงอคงในภาคนี้ แทนตัวดอนนี่ เยน ซึ่งทีมงานต้องใช้เวลาแต่งหน้าเขานานถึง 7 ชั่วโมง และเขาก็เป็นนักแสดงที่ได้ชื่อว่า "เป็นซุนหงอคงที่หล่อที่สุด"
ภาคต่อ.
ภาพยนตร์เรื่อง The Monkey King 3 จะเริ่มออกฉายในประเทศจีนในเดือนกุมภาพันธ์ ปี 2018โดยมี เจิ้งป๋อไช่ มาทำหน้าที่เป็นผู้กำกับเหมือนเดิม
คณะเศรษฐศาสตร์ มหาวิทยาลัยขอนแก่น

คณะเศรษฐศาสตร์ มหาวิทยาลัยขอนแก่น  เป็นหน่วยงานอิสระเทียบเท่าระดับคณะวิชา ภายในกำกับของมหาวิทยาลัยขอนแก่น เป็นคณะวิชาที่จัดตั้งขึ้นเป็นอันดับที่ 18 ของมหาวิทยาลัยขอนแก่น ซึ่งเป็นคณะวิชาที่โอนย้ายมาจาก "คณะวิทยาการจัดการ" (ปัจจุบัน คือ คณะบริหารธุรกิจและการบัญชี)
ประวัติ.
"คณะเศรษฐศาสตร์ มหาวิทยาลัยขอนแก่น" เป็นหน่วยงานอิสระที่ได้รับบรรจุตามแผนพัฒนาการศึกษาระดับอุดมศึกษา ระยะที่ 11 (พ.ศ. 2555 - 2559) ของมหาวิทยาลัยขอนแก่น อันเนื่องมาจากสถานการณ์การรวมตัวของประชาคมอาเซียนและการขยายตัวของเศรษฐกิจในภูมิภาคที่ทำให้เกิดความต้องการองค์ความรู้เชิงลึกเพื่อการพัฒนาเศรษฐกิจของอนุภูมิลุ่มน้ำโขงและความต้องการบุคลากรที่มีความรู้ความสามารถทางด้านเศรษฐศาสตร์ที่มีความเข้าใจลักษณะเฉพาะของการเติบโตและปัญหาเชิงลึกในภูมิภาค มหาวิทยาลัยขอนแก่นจึงเล็งเห็นว่าการผลิตบัณฑิตที่มีความรู้ความสามารถทางด้านเศรษฐศาสตร์นั้น สามารถสร้างองค์ความรู้เฉพาะด้านและต่อยอดความรู้ที่ได้ในการช่วยสร้างโอกาสและความเสมอภาคให้กับสังคม เสนอแนะนโยบายทางเศรษฐศาสตร์ที่เป็นกำลังสำคัญในการขับเคลื่อนและพัฒนาเศรษฐกิจของภูมิภาคแขนงต่าง ๆ เช่น เศรษฐศาสตร์พัฒนา เศรษฐศาสตร์ทรัพยากรธรรมชาติและสิ่งแวดล้อม เศรษฐศาสตร์สาธารณสุข เศรษฐศาสตร์ระหว่างประเทศ เศรษฐศาสตร์อุตสาหกรรมและการจัดการนวัตกรรม เป็นต้น
มหาวิทยาลัยขอนแก่นจึงได้มอบหมายให้สาขาวิชาเศรษฐศาสตร์ สังกัดคณะวิทยาการจัดการ ทำการศึกษาและความเป็นไปได้ในการจัดตั้งคณะเศรษฐศาสตร์ อันเนื่องมาจากสาขาวิชาเศรษฐศาสตร์ได้มีการจัดการเรียนการสอนทางด้านเศรษฐศาสตร์มาตั้งแต่ พ.ศ. 2536 ซึ่งมีความพร้อมที่สามารถยกฐานะเป็นคณะวิชาเพื่อสอดคล้องต่อความนโยบายและความต้องการในการผลิตองค์ความรู้วิชาการทางด้านเศรษฐศาสตร์ได้ หลังจากมหาวิทยาลัยขอนแก่นที่ได้ปรับเปลี่ยนสถานะเป็นมหาวิทยาลัยในกำกับของรัฐ มหาวิทยาลัยขอนแก่นจึงมีประกาศมหาวิทยาลัยขอนแก่น ฉบับที่ 1765/2558 ลงวันที่ 25 กรกฎาคม 2558 เรื่องการจัดตั้งส่วนงานของมหาวิทยาลัยขอนแก่น ที่กำหนดให้มีส่วนงานต่าง ๆ รวมทั้งคณะเศรษฐศาสตร์ด้วย และประกาศในราชกิจจานุเบกษา เล่มที่ 133 ตอนพิเศษ 91ง ฉบับที่ 9/2559 ลงวันที่ 20 เมษายน 2559 จึงทำให้คณะเศรษฐศาสตร์มีสถานะเป็นหน่วยงานอิสระเทียบเท่าคณะวิชา ภายในกำกับของมหาวิทยาลัยขอนแก่น และเปลี่ยนชื่อคณะวิทยาการจัดการเป็น "คณะบริหารธุรกิจและการบัญชี" เพื่อสอดคล้องต่อภารกิจการจัดการเรียนการสอนภายในอนาคตอีกด้วย
จากนั้นมหาวิทยาลัยขอนแก่นได้ออกประกาศมหาวิทยาลัยขอนแก่น ฉบับที่ 125/2559 ลงวันที่ 4 กุมภาพันธ์ 2559 เรื่องการดำเนินการบริหารจัดการคณะเศรษฐศาสตร์ ให้โอนย้ายหลักสูตร นักศึกษา บุคลากร และทรัพยากรดำเนินการที่สำคัญจากคณะบริหารธุรกิจและการบัญชี เพื่อดำเนินการจัดตั้งสำนักงานคณบดี โดยตั้งอยู่อาคาร 1 ชั้น 4 คณะบริหารธุรกิจและการบัญชี เป็นสำนักงานชั่วคราวเพื่อดำเนินงานในระยะแรก
ปัจจุบัน คณะเศรษฐศาสตร์ มหาวิทยาลัยขอนแก่น เปิดการเรียนการสอนทั้งในระดับปริญญาตรีและบัณฑิตศึกษาจำนวน 2 หลักสูตร ได้แก่ หลักสูตรเศรษฐศาสตรบัณฑิต (ศ.บ.) สาขาวิชาเศรษฐศาสตร์ และหลักสูตรเศรษฐศาสตรมหาบัณฑิต (ศ.ม.) สาขาวิชาเศรษฐศาสตร์ธุรกิจ 
คณบดี.
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
มนต์รักล็อตเตอรี่

มนต์รักล็อตเตอรี่ เป็นละครโทรทัศน์แนวโรแมนติก-คอมเมดี้ บทประพันธ์ของ ศุภชัย สิทธิอำพรพรรณ บทโทรทัศน์โดย ชานนท์ สมฤทธิ์ กำกับการแสดงโดย ชานนท์ สมฤทธิ์ ผลิตโดย บริษัท เรด ดราม่า จำกัด ออกอากาศทุกวันจันทร์–ศุกร์ เวลา 19.00 - 19.45 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย วรเวช ดานุวงศ์, ทักษอร ภักดิ์สุขเจริญ, จักรินทร์ ศิลป์ชัยกิจ, เอวิตรา ศิระศาสตร์ และนักแสดงชั้นนำอีกมากมาย เริ่มตอนแรกวันที่ พ.ศ. 2549–พ.ศ. 2549
เรื่องย่อ.
เมื่อ เจ๊กำมะหยี่ (เนาวรัตน์ ยุกตะนันท์) แม่ค้าบ้าหวยต้องมาเจอกับ คุณนายสายหยุด (ดวงตา ตุงคะมณี) เจ้าของตลาดที่บ้าหวยยิ่งกว่า ความชุลมุนจึงเกิดขึ้น เมื่อทั้งสองฝ่ายต่างไม่ยอมกันงัดกลยุทธ์ไม้เด็ดในการขอหวยมาประชันกันสุดฤทธิ์ โดยมีพวกพ้องและผองเพื่อนมาร่วมด้วยช่วยกันขูด...ขูด...และหาเลขเด็ด แม้ว่า ตะวันฉาย (วรเวช ดานุวงศ์) ลูกชายหัวแก้วหัวแหวนของเจ๊หยี่จะรักแม่มาก แต่ก็อยากให้แม่เลิกเล่นหวย ลูกชายตัวดีจึงต้องหาวิธีมาทำให้แม่เลิกหวย ต่อให้ต้องทนเห็นแม่ลงแดงก็ตาม ด้วยความร่วมมือของ ปลายฟ้า (จักรินทร์ ศิลป์ชัยกิจ) ลูกเลี้ยงแสนเรียบร้อยของคุณนายสายหยุด ที่ต้องการให้คุณนายเลิกบ้าหวยเหมือนกัน แต่แล้วทั้งสองหนุ่มก็มีภารกิจสำคัญที่มาควบคู่ไปกับการที่ต้องรักษาพวกแม่ๆ จากอาการบ้าหวง นั่นคือ ดวงดารา (ทักษอร ภักดิ์สุขเจริญ) ลูกสาวสุดสวยของคุณนายสายหยุด ที่มาทำให้จิตใจแมนๆ ของตะวันฉายหวั่นไหว ส่วนปลายฟ้าเค้าก็ใจเต้นทุกครั้งเมื่อได้เห็นหน้า พิไลพร (เอวิตรา ศิระศาสตร์) สาวห้าวประจำซอยที่จิ๊กโก๋แถวนั้นยังยอมเรียกพี่ ทั้งสองหนุ่มต้องรับศึกหนักทั้งจากบรรดาขาหวย และเจ้าพ่อเจ้าแม่ที่มาหลอกลวงให้เลขเด็ด แล้วยังปัญหาหัวใจ เมื่อความ
รักมันไม่ลงล็อก วิธีการเด็ดๆ จึงถูกงัดออกมาใช้ ติดตามเรื่องราวของความรักและความสนุกสนานของคนในชุมชนสายหยุดได้ในละคร มนต์รักลอตเตอรี่ ความสนุกครั้งนี้จะทำให้คุณรักหวย...เอ้ย...รักทุกคนในชุมชนสายหยุดจนหมดใจ
ซอย 3 สยามสแควร์

ซอย 3 สยามสแควร์ เป็นละครโทรทัศน์แนวโรแมนติก-คอมเมดี้ บทประพันธ์ของ กนกวลี พจนปกรณ์ บทโทรทัศน์โดย ทองเอก / ณ พัชร กำกับการแสดงโดย กุณกนิช คุ้มครอง ผลิตโดย บริษัท เรด ดราม่า จำกัด ออกอากาศทุกวันเสาร์–อาทิตย์ เวลา 11.00 - 11.45 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ภรัณยู โรจนวุฒิธรรม, วนิดา เติมธนาภรณ์, เปรมินท์ วงศ์เบี้ยสัจจ์, จีระนันท์ กิจประสาน และนักแสดงชั้นนำอีกมากมาย เริ่มตอนแรกวันที่ พ.ศ. 2549–พ.ศ. 2549
แขวงบางแค

บางแค เป็นแขวงหนึ่งของเขตบางแค กรุงเทพมหานคร สภาพโดยทั่วไปเป็นแหล่งการค้าและที่อยู่อาศัย
ที่ตั้งและอาณาเขต.
แขวงบางแคมีอาณาเขตติดต่อกับเขตการปกครองข้างเคียงดังนี้
การคมนาคม.
ถนนสายหลักในพื้นที่แขวงบางแค ได้แก่
ถนนสายรองในพื้นที่แขวงบางแค ได้แก่
รักบ้านเรา

รักบ้านเรา (ละครเทิดพระเกียรติ) เป็นละครโทรทัศน์แนว การอยู่ร่วมกับครอบครัวและสังคมอย่างมีความสุข บทประพันธ์ของ บทโทรทัศน์โดย กำกับการแสดงโดย สราวุธ วิเชียรสาร ผลิตโดย บริษัท ทูแฮนส์ จำกัด ออกอากาศทุกวันจันทร์–ศุกร์ เวลา 19.00 - 19.45 น. ทาง สถานีโทรทัศน์โมเดิร์นไนน์ทีวี นำแสดงโดย ศรราม เทพพิทักษ์, ลภัสรดา ช่วยเกื้อ, ภูริ หิรัญพฤกษ์, อลิชา หิรัญพฤกษ์ และนักแสดงชั้นนำอีกมากมาย เริ่มตอนแรกวันที่ พ.ศ. 2551 
ในปี พ.ศ. 2559 ทาง PPTV นำรักบ้านเราฉบับปี พ.ศ. 2551 ออกอากาศอีกครั้งด้วยระบบความคมชัดสูงโดยออกอากาศทุกวันเสาร์และอาทิตย์ เวลา 13.30 - 15.00 น. และออกอากาศซ้ำทุกวันพฤหัสบดีและวันศุกร์ เวลา 09.40 - 11.10 น. เริ่มตอนแรกในวันที่ พ.ศ. 2559–พ.ศ. 2560
เรื่องย่อ.
ละครเฉลิมพระเกียรติ รักบ้านเรา นำแสดงโดย ศรราม เทพพิทักษ์, รุจิรา ช่วยเกื้อ, ภูริ หิรัญพฤกษ์, อลิชา ไล่ศัตรูไกลและพิมพ์แข กุญชร ณ อยุธยา เป็นละครเรื่องราวเกี่ยวกับการกลับไปพัฒนาชุมชนของตนเอง ทำให้เป็นชุมชนที่เข้มแข็ง ชุมชนบ้านใหม่ มีการทำโฮมสเตย์ นวดแผนโบราณ นอกจากนี้ยังมีวิทยุชุมชน เพื่อเป็นแหล่งรวมของชุมชน นักจัดรายการวิทยุของรายการ คือ ดีเจอาทร (หนุ่ม ศรราม) และ ดีเจพี่อู๊ด (จากเป็นต่อ)
อ้าว

"อ้าว" เป็นซิงเกิลลำดับที่ 4 ของ อะตอม-ชนกันต์ รัตนอุดม ประพันธ์เนื้อร้อง-แต่งทำนองโดย อะตอม-ชนกันต์ รัตนอุดม และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 9 สิงหาคม พ.ศ. 2559
เพลงนี้มีความกวนประสาทอยู่ลึก ๆ ด้วยความที่เนื้อหาค่อนข้างกระแทกอยู่แล้วในช่วงท่อนฮุค มีความแสบ มีความปากร้ายตลอดเวลา ส่วนสไตล์ของดนตรีเพลงนี้ มีไลน์คีย์บอร์ดเพิ่ม และใส่ซินธิไซเซอร์เพิ่มสีสันให้เพลง
เพลงนี้เป็นอีกมุมมองหนึ่งของคนรัก ๆ เลิก ๆ คนที่มองอีกคนว่าเป็นของตาย และโดนทำซ้ำ ๆ จนรับไม่ไหว ซึ่งเหมือนจะเป็นเพลงของคนแพ้เช่นเคยครับ แต่คนแพ้ ไม่เศร้า และใช้ถามคนนิสัยไม่ดีในชีวิตคนนั้นว่าจะกลับมาอีกกี่รอบ
การตอบรับ.
เพลง อ้าว ติดอันดับสูงสุด 13 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 28 สิงหาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
หลอกตัวเอง (เพลงมูซู)

"หลอกตัวเอง" เป็นซิงเกิลของ Muzu ประพันธ์เนื้อร้อง-แต่งทำนองโดย Muzu และเรียบเรียงโดย Muzu,ธนเดช ผาสุกธรรม ออกจำหน่ายในวันที่ 25 กุมภาพันธ์ พ.ศ. 2559
เนื้อหาของเพลงนี้พูดถึงประสบการณ์ความรักของคน ๆ หนึ่ง ที่ได้จบลงไปแล้ว แต่ก็ยังจมอยู่ในห้วงกาลเวลาของความรักเดิม ๆ ไม่สามารถหลุดออกมาจากตรงนั้นได้ เหมือนบรรยากาศเก่า ๆ ยังตามมาหลอกหลอน แม้รู้ว่ากำลังหลอกตัวเอง และคอยย้ำคิดกับตัวเองว่าทุกอย่างมันจบแล้ว แต่ก็ยังเอาตัวเองออกมาจากตรงนั้นไม่ได้สักที เป็นความรู้สึกที่เจ็บปวด ซึ่งผมเองก็เคยตกอยู่ในสถานการณ์นี้เหมือนกัน และเชื่อว่าใครที่กำลังตกอยู่ในสถานการณ์นี้ หรือเคยผ่านประสบการณ์เจ็บปวดนี้มาแล้ว
การตอบรับ.
เพลง "หลอกตัวเอง" ติดอันดับสูงสุด 39 จากการจัดอันดับของ อีเอฟเอ็ม ในชาร์ต อีเอฟเอ็ม ชาร์ต 94 ท็อป แอร์เพลย์ ประจำวันที่ 23 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ไบรอัน ไมเยอส์

ไบรอัน ไมเยอส์ (Brian Myers; 20 เมษายน ค.ศ. 1985) เป็นนักมวยปล้ำอาชีพชาวอเมริกันในนาม เคิร์ต ฮอว์กินส์ (Curt Hawkins) เปิดตัวในWWEร่วมกับแซก ไรเดอร์ในนามเมเจอร์บรอเธอส์ตั้งแต่ 1 พฤษภาคม - 16 ธันวาคม 2007 ต่อมาพวกเขาได้มาในบทผู้ช่วยของเอดจ์ ปี 2008 ทั้งคู่ได้คว้าแชมป์แท็กทีม WWEร่วมกัน1สมัย ในปี 2011 ได้ร่วมทีมกับไทเลอร์ เร็กส์ NXT 18 เมษายน 2012 ได้แพ้เร็กส์ทำให้ถูกไล่ออกจาก WWE หลังแมตช์ วิลเลียม รีกัล ผู้จัดการทั่วไปของNXT ได้ไล่ออกทั้งคู่ NXT 9 พฤษภาคม จอห์น ลอรีไนติสได้จ้างพวกเขาเป็น รปภ.ประจำNXT ในโอเวอร์เดอะลิมิต (2012)ทั้งคู่ได้เข้าไปคุยอยู่กับอีฟ ทอร์เรสที่หลังฉากซึ่งอีฟบอกว่าจอห์นได้รับทั้งคู่กลับเข้ามาทำงานต่อได้ ก่อนจะแยกทีมในเดือนสิงหาคม 2012 12 มิถุนายน 2014 ได้ถูกไล่ออกจาก WWE ทำให้ต้องไปปล้ำตามสมาคมอิสระ ได้กลับมาในปี 2016-2020 และรอบนี้ได้สร้างสถิติแพ้ติดต่อกันมากที่สุด 269 แมตช์ จนกระทั่งสถิติหยุดลงที่เรสเซิลเมเนีย ครั้งที่ 35ด้วยการคว้าแชมป์รอว์แท็กทีม WWEร่วมกับแซก ไรเดอร์เป็นสมัยที่2
คาร์เมลลา

ลีอาห์ แวน เดล (Leah Van Dale) เกิดวันที่ 23 ตุลาคม ค.ศ. 1987 นักมวยปล้ำอาชีพ, ผู้จัดการ และโมเดลชาวอเมริกัน เธอเป็นที่รู้จักกับWWE ภายใต้ชื่อ คาร์เมลลา (Carmella)
ในปี 2013 เธอได้เซ็นสัญญากับ WWE และได้รับมอบหมายให้ไปฝึกมวยปล้ำที่เพอร์ฟอร์มเมนซ์ เซ็นเตอร์ ที่ออร์แลนโด, รัฐฟลอริดา ในเดือนตุลาคม 2014 เธอได้เปิดตัวใน NXT เป็นผู้จัดการส่วนตัวให้กับทีมเอ็นโซและแคส ปี 2016 ได้ถูกดราฟท์ขึ้นค่ายหลักเปิดตัวในสแมคดาวน์ ปี 2017 ได้เป็นผู้ชนะคว้ากระเป๋ามันนีอินเดอะแบงก์ผู้หญิงครั้งแรกในประวัติศาสตร์ และใช้สิทธิ์คว้าแชมป์หญิงสแมคดาวน์ WWEได้จากชาร์ลอตต์ แฟลร์ ในปี 2025 เธอได้หมดสัญญากับ WWE
เดวิด เอ. อาร์. ไวต์

เดวิด แอนดรูว์ รอย ไวต์  หรือ เดวิด เอ. อาร์. ไวต์ เกิดเมื่อวันที่ 12 พฤษภาคม ค.ศ. 1970 เป็นนักแสดง นักเขียนบทและโปรดิวเซอร์ชาวอเมริกัน เขาเริ่มอาชีพนักแสดงด้วยการแสดงในละครซิตคอมเรื่อง "Evening Shade" ในปี ค.ศ. 1990
นกหวีด เดวี่

นกหวีด เดวี่ เป็นอดีตนักมวยไทยและผู้ฝึกสอนมวยไทย เกิดเมื่อปี พ.ศ. 2508 ที่อำเภอหลังสวน จังหวัดชุมพร แต่ไปใช้ชีวิตและเติบโตที่อำเภอสิชล จังหวัดนครศรีธรรมราช
นกหวีด เดวี่ เป็นนักมวยไทยรุ่นใหญ่ ชกอยู่ร่วมสมัยกับนักมวยชื่อเสียงโด่งดังหลายคน เช่น สกัด พรทวี, แสงเทียนน้อย ส.รุ่งโรจน์, วันเผด็จ ผู้ครองฟ้า, สมิงหนุ่ม สิทธิบุญธรรม และยังมีญาติพี่น้องที่เป็นนักมวยไทยร่วมสมัยด้วยเหมือนกัน คือ ซานโต๊ส เดวี่ และไผ่แดง เลอศักดิ์ยิม นกหวีดเคยเป็นแชมป์ในรุ่นจูเนียร์เฟเธอร์เวต (122 ปอนด์), เฟเธอร์เวต (126 ปอนด์) และไลต์เวต (130 ปอนด์) ของเวทีราชดำเนิน และแชมป์รุ่นเวลเตอร์เวต (147 ปอนด์) ของสภามวยไทยโลก (WMC) เป็นนักมวยที่ได้ชื่อว่ามีลูกเตะที่หนักที่สุดในบรรดานักมวยร่วมสมัยทุกคน จนได้รับฉายาว่า "จอมเตะทรวงสะท้าน" และยังเป็นนักมวยไทยรุ่นบุกเบิกที่ได้เดินทางไปชกยังต่างประเทศเพื่อเผยแพร่ศิลปะมวยไทย โดยเคยชกกับ เจอโรม เลอ แบนเนอร์ นักมวยคิกบ็อกซิงและเค-วันชาวฝรั่งเศส ในปี พ.ศ. 2538 ที่กรุงโตเกียว ประเทศญี่ปุ่น ทว่า นกหวีดเป็นฝ่ายแพ้คะแนน
หลังแขวนนวม นกหวีดได้ใช้ชีวิตอยู่ที่เกาะสมุย จังหวัดสุราษฎร์ธานี โดยเป็นผู้ฝึกสอนมวยไทยร่วมกับหลักหิน วสันตสิทธิ์ หรือหลักหิน ซีพียิม อดีตนักมวยไทยและนักมวยสากลหมัดหนัก
นกหวีดถึงแก่กรรมอย่างกระทันหันในช่วงเย็นของวันที่ 31 สิงหาคม พ.ศ. 2559 ที่เกาะสมุย หลังจากเกิดอาการช็อกในขณะที่กำลังล่อเป้าลงนวมอยู่ สิริอายุ 51 ปี
แม่น้ำอีซาร์

อีซาร์  เป็นแม่น้ำในรัฐบาวาเรียของประเทศเยอรมนีและรัฐทีโรลของประเทศออสเตรีย มีต้นกำเนิดจากทิวเขาคาร์เว็นเดิลของเทือกเขาแอลป์ในรัฐทีโรล และไหลเข้าสู่ประเทศเยอรมนีบริเวณเทศบาลมิทเทินวัลท์ และไหลผ่านนครมิวนิกและเมืองลันทซ์ฮูท ก่อนที่จะเข้าสู่เขตแม่น้ำดานูบบริเวณเมืองเด็กเกินดอร์ฟ รวมระยะทางทั้งหมด 295 กิโลเมตร ถือเป็นแม่น้ำที่ยาวเป็นลำดับสี่ในรัฐบาวาเรีย รองจากแม่น้ำดานูบ, แม่น้ำอิน และแม่น้ำไมน์ ถือเป็นแม่น้ำสายย่อยของแม่น้ำดานูบที่มีความสำคัญเป็นลำดับสองรองจากแม่น้ำอิน
ประเทียบ เทศวิศาล

พลเอก ประเทียบ เทศวิศาล (9 พฤศจิกายน พ.ศ. 2468 — 11 สิงหาคม พ.ศ. 2559) เป็นทั้งอดีตนักฟุตบอลทีมชาติไทย, อดีตนายทหาร อดีตหัวหน้าผู้ฝึกสอนฟุตบอลทีมชาติไทย อดีตผู้จัดการฟุตบอลทีมชาติไทยชุดโอลิมปิกปีพ.ศ. 2511 ที่ประเทศเม็กซิโก และอดีตสมาชิกวุฒิสภา
ประวัติ.
ชีวิตส่วนตัว.
พล.อ. ประเทียบเกิดเมื่อวันที่ 9 พฤศจิกายน พ.ศ. 2468 ที่ตำบลบางรัก จังหวัดพระนคร (ปัจจุบันคือ เขตบางรัก กรุงเทพมหานคร) เป็นบุตรคนที่ 5 ในบรรดาพี่น้อง 10 คนบิดาชื่อ นายแหวน มารดาชื่อ นางเนื่อง เทศวิศาล
การศึกษา.
พล.อ. ประเทียบ จบการศึกษาระดับประถมที่โรงเรียนสาธรสามัญศึกษา ระดับมัธยมที่โรงเรียนวัดสุทธิวราราม จากนั้นจึงเข้าศึกษาต่อที่โรงเรียนนายร้อยทหารบก (ปัจจุบันคือโรงเรียนนายร้อยพระจุลจอมเกล้า) และโรงเรียนช่างเทคนิคทหารบก
ในฐานะนักฟุตบอล.
ในระหว่างที่รับราชการอยู่ที่กองพลปืนใหญ่ต่อสู้อากาศยานในยุคที่พล.ต. ประเสริฐ รุจิรวงศ์ เป็นผู้บังคับการพลเอกประเทียบในฐานะกัปตันทีม ปตอ. ได้นำทีม ปตอ. คว้าแชมป์ถ้วยน้อยหรือ ฟุตบอลถ้วย ข. ร่วมกับ ทีมตำรวจ เมื่อปี พ.ศ. 2497
ในฐานะผู้ฝึกสอนและผู้จัดการทีม.
ภายหลังจากแขวนสตั๊ดพล.อ. ประเทียบขณะมียศเป็น"พันตรี"ได้เข้ามาเป็นสภากรรมการบริหารสมาคมและรับตำแหน่งผู้ฝึกสอนเยาวชนทีมชาติไทยในสมัยที่ พล.อ. จำเป็น จารุเสถียร อดีตสมุหราชองครักษ์ เป็นนายกสมาคมโดยรายการแรกในฐานะผู้ฝึกสอนคือรายการเยาวชนชิงแชมป์เอเชียครั้งที่ 3 เมื่อปี พ.ศ. 2503 ที่กรุงกัวลาลัมเปอร์ และอีก 2 ปีต่อมาคือปี พ.ศ. 2505 พล.อ. ประเทียบได้คุมทีมเยาวชนทีมชาติไทยคว้าแชมป์เยาวชนชิงแชมป์เอเชียที่กรุงเทพ เป็นสมัยแรกหลังจากนั้นพลเอกประเทียบได้รับแต่งตั้งให้คุมทีมชาติไทยชุดใหญ่
ในปี พ.ศ. 2508 พล.อ. ประเทียบคุมทีมชาติไทยคว้าแชมป์เซียปเกมส์ หรือซีเกมส์ ครั้งที่ 3 นับเป็นผู้ฝึกสอนชาวไทยคนแรกที่คว้าแชมป์รายการนี้ต่อจากนั้นพลเอกประเทียบได้รับแต่งตั้งให้เป็นผู้จัดการทีมชาติไทยชุดโอลิมปิกเมื่อปี พ.ศ. 2511 ที่ประเทศเม็กซิโก โดยมี กึนเทอร์ กลอมบ์ ชาวเยอรมันเป็นผู้ฝึกสอนโดยรายการนี้นับเป็นรายการสุดท้ายที่ พล.อ. ประเทียบเกี่ยวข้องกับวงการฟุตบอลเพราะ พล.อ. ประเทียบได้รับโปรดเกล้าให้เป็นสมาชิกวุฒิสภา
สมาชิกวุฒิสภา.
พล.อ. ประเทียบ ขณะมียศเป็น"พันเอก"ได้รับโปรดเกล้าให้ดำรงตำแหน่งสมาชิกวุฒิสภาเมื่อวันที่ 4 กรกฎาคม พ.ศ. 2511 ก่อนจะพ้นจากตำแหน่งเนื่องจากการปฏิวัติตัวเองของ จอมพล ถนอม กิตติขจร นายกรัฐมนตรี เมื่อวันที่ 17 พฤศจิกายน พ.ศ. 2514
สถานีวิทยุศึกษา

สถานีวิทยุศึกษา เป็นสถานีวิทยุของกระทรวงศึกษาธิการ นำเสนอรายการเกี่ยวกับการศึกษา ธรรมะ สุขภาพ ข่าวสาร และรายการบันเทิงต่าง ๆ
ประวัติ.
สถานีวิทยุศึกษา จัดตั้งขึ้นเมื่อวันที่ 21 สิงหาคม พ.ศ. 2496 โดยมติของคณะรัฐมนตรีให้กระทรวงศึกษาธิการ ดำเนินโครงการวิทยุกระจายเสียงเพื่อการศึกษา มีที่ทำการอยู่ที่ วิทยาลัยเทคนิค ทุ่งมหาเมฆ ด้วยเครื่องส่งวิทยุ ที่วิทยาลัยประกอบขึ้นเอง มีกำลังส่ง 500 วัตต์ โดยใช้คลื่นความถี่ยาว 1,160 kHz และความถี่คลื่นสั้น 11.6 MHz โดยเริ่มกระจายเสียงวันแรกเมื่อ 1 มกราคม พ.ศ. 2497
ในระยะแรกรายการ ที่จัดออกอากาศ ได้แก่ บทความ รายการสำหรับเด็ก ดนตรีไทยและสากล ละคร ทั้งละครไทยและละครภาษาอังกฤษ วิชาชุดครูระดับต่าง ๆ ผู้จัดรายการของสถานีวิทยุศึกษา เช่น ดร.ก่อ สวัสดิ์พาณิชย์, เปลื้อง ณ นคร, เจือ สตะเวทิน, ฉันทิชย์ กระแสสินธุ์, เจริญพัน ชุมสาย ณ อยุธยา, ฉันท์ ขำวิไล, จินตนา ยศสุนทร, หม่อมหลวงตุ้ย ชุมสาย, ครูชิ้น ศิลปบรรเลง, ครูเทวาประสิทธิ์ พาทยโกศล
การออกอากาศ.
สถานีวิทยุศึกษาทำการออกอากาศเป็นประจำตั้งแต่เวลา 06.00 น. - 20.30 น. โดยสามารถเลือกรับฟังได้ทางคลื่น FM 92.0 MHz และ รับฟังผ่านกล่องรับสัญญาณดาวเทียมระบบ Ku Band Thaicom 6 ที่ช่อง FM 92 หรือเลือกรับฟังรายการสด และย้อนหลังได้ที่ เว็บไซต์ของสถานีวิทยุศึกษา
อนึ่ง สถานีวิทยุศึกษา เคยทำการกระจายเสียงในระบบ AM 1161 kHz มาก่อน จนกระทั่งเมื่อวันที่ 31 ธันวาคม 2564 เวลา 24:00 น. จึงได้ยุติการกระจายเสียงในระบบนี้ แต่ยังคงสามารถรับฟังการกระจายเสียงผ่านระบบ FM 92.0 MHz ได้ตามปกติ เพียงช่องทางเดียว
แขวงหลักสอง

หลักสอง เป็นแขวงหนึ่งของเขตบางแค กรุงเทพมหานคร สภาพโดยทั่วไปเป็นแหล่งการค้า และที่อยู่อาศัย
ที่ตั้งและอาณาเขต.
แขวงบางแคมีอาณาเขตติดต่อกับเขตการปกครองข้างเคียงดังนี้
การคมนาคม.
ถนนสายหลักในพื้นที่แขวงหลักสอง ได้แก่
ถนนสายรองในพื้นที่แขวงหลักสอง ได้แก่
มีแชล เตเมร์

มีแชล มีแกล เอลีอัส เตเมร์ ลูลีอา  เป็นนักการเมืองชาวบราซิลผู้ดำรงตำแหน่งประธานาธิบดีบราซิลคนที่ 37 ระหว่างวันที่ 31 สิงหาคม พ.ศ. 2559 ถึง 31 ธันวาคม พ.ศ. 2561 โดยรับหน้าที่ต่อจากนางจิลมา รูเซฟ ที่ถูกรัฐสภาปลดออกจากตำแหน่ง และเมเตร์ยังเคยดำรงตำแหน่งเป็นรองประธานาธิบดีบราซิลในสมัยรูเซฟระหว่างปี พ.ศ. 2554–2559 อีกด้วย
วันคอลอะเวย์ (เพลงชาร์ลี พูท)

วันคอลอะเวย์  เป็นเพลงของนักร้องชาวอเมริกัน ชาร์ลี พูท จากอัลบั้มเปิดตัว "Nine Track Mind" ออกจำหน่ายในวันที่ 20 สิงหาคม ค.ศ. 2015 จากค่ายแอตแลนติกเรเคิดส์ โดยออกจำหน่ายเป็นซิงเกิลที่ 2 จากอัลบั้ม หลังจากที่ออกจำหน่ายซิงเกิลหลัก "มาร์วิน เกย์" ซิงเกิลนี้ติดชาร์ตอันดับที่ 12 จากการจัดอันดับเพลง 100 ของบิลบอร์ด สหรัฐอเมริกา
กิ่งฉัตร

กิ่งฉัตร เป็นนามปากกาของ ปาริฉัตร ศาลิคุปต (1 มกราคม พ.ศ. 2511-) เป็นธิดาของ พล.ร.อ.วิเชียร และ องุ่น ศาลิคุปต 
ปาริฉัตร ศาลิคุปต จบชั้นมัธยมปลายที่โรงเรียนสตรีวิทยา และจบปริญญาตรี วารสารศาสตรบัณฑิต (เกียรตินิยมอันดับหนึ่ง) สาขาหนังสือพิมพ์ จากคณะวารสารศาสตร์และสื่อสารมวลชน มหาวิทยาลัยธรรมศาสตร์ เธอเริ่มอ่านหนังสือตั้งแต่เรียนมัธยมต้น รักการอ่านและอ่านหนังสือได้แทบทุกประเภท พอขึ้นปี 2 ในมหาวิทยาลัย ก็เริ่มมีบทความลงในหนังสือพิมพ์บางฉบับ และนิตยสารอีกหลายเล่ม เช่น "สตรีสาร" "แพรวสุดสัปดาห์" "ขวัญเรือน" กระทั่งเรียนมหาวิทยาลัยปีสุดท้ายจึงได้เริ่มต้นเขียนนวนิยายเรื่องยาวเรื่องแรก คือ "พรพรหมอลเวง" 
กิ่งฉัตรเคยมีนามปากกาในการเขียนเรื่องสั้นว่า "ทองหลางลาย" แต่ พอเขียนเรื่องยาวก็ได้ใช้ "กิ่งฉัตร" มาตลอด นามปากกานี้มาจากชื่อจริงตัวสุดท้าย คือ "ปาริฉัตร" ส่วนกิ่งนี่เธอบอกว่าเหมือนกับกิ่งก้านสาขาที่แยกออกมาจากต้น คือ เวลาเขียนหนังสือจะรู้สึกว่าไม่ใช่ตัวเอง นอกจากผลงานนิยายแนวรักโรแมนติกที่กิ่งฉัตรถนัดแล้ว เธอยังมีผลงานนิยายแนวสืบสวนสอบสวนและแฟนตาซีในนามปากกา อลินา อีกด้วย เธอยังมีศักดิ์เป็นน้าของ เพลิง พลภัคค์ วัชรพงศ์หิรัญ นักแสดงช่องวัน 31
อลินา.
อลินา เป็นอีกนามปากกาหนึ่งของ กิ่งฉัตร ใช้ในงานเขียนนิยายแนวสืบสวนสอบสวนเบา ๆ กึ่งคอเมดี้ที่เรียกกันว่าแนว Cozy และเรื่องรักแนวเหนือจริงหรือแฟนตาซี เพื่อให้แยกจากเรื่องรักหรือดราม่าของกิ่งฉัตร
ที่มาของนามปากกา "อลินา" มาจากเรื่อง สูตรเสน่หา นางเอกชื่อ ‘อลิน’ แล้วมีผู้อ่านท่านหนึ่งชอบชื่อนี้ก็เลยเอาไปตั้งชื่อลูกสาว แต่ว่าขอเป็น "อลินา" เพื่อทำให้ชื่อดูหวานขึ้น รู้สึกว่าชื่อนี้เพราะดีจึงขอยืมมาจากเขาอีกทีหนึ่ง มาเป็นชื่อลูกสาวนางเอกใน "สูตรเสน่หา" และพอมาเขียนนวนิยายชุดสาวน้อยเกวลิน เกิดนึกนามปากกาไม่ออก อยู่ดี ๆ ชื่อนี้ก็ผุดขึ้นมา เลยนำมาเป็นนามปากกาเสียเลย 
ผลงานรวมเล่มในนามปากกาอลินา.
ชุด สาวน้อยเกวลิน.
จนถึงปัจจุบันมีการรวมเล่มแล้วทั้งหมด 10 ตอนได้แก่ 
ชุด ชมรมคนมีสัมผัสพิเศษ.
จนถึงปัจจุบันมีการรวมเล่มแล้วทั้งหมด 5 ตอนได้แก่ 
ชื่อถง.
เป็นนามปากกาล่าสุดของกิ่งฉัตร ใช้สำหรับนิยายสไตล์จีน โดยเรื่องแรกที่แต่งชื่อ วาสนาชะตารัก (พ.ศ. 2560) เป็นนิยายแนวน่ารัก โรแมนติค ที่มีเนื้อหาอ่านง่าย น่าติดตาม โดยนิยายเรื่องนี้ผู้เขียนได้ลงให้อ่านออนไลน์เป็นตอนๆที่เว็บไซต์เด็กดี
ฟุตบอลโลก 2018 รอบคัดเลือก โซนยุโรป – กลุ่ม เอ

การแข่งขัน ฟุตบอลโลก 2018 รอบคัดเลือก โซนยุโรป กลุ่ม เอ เป็นหนึ่งในเก้า กลุ่มจากโซนยุโรป สำหรับ ฟุตบอลโลก 2018 รอบคัดเลือก. กลุ่มนี้ประกอบไปด้วยหกทีม: เนเธอร์แลนด์, ฝรั่งเศส, สวีเดน, บัลแกเรีย, เบลารุส, และ ลักเซมเบิร์ก.
การจับสลากแบ่งสาบสำหรับรอบแรก (รอบแบ่งกลุ่ม) จะได้จัดขึ้นเป็นส่วนหนึ่งของพิธีการจับสลากแบ่งสายฟุตบอลโลก 2018 เมื่อวันที่ 25 กรกฎาคม พ.ศ. 2558 (ค.ศ. 2015), เริ่มต้นที่เวลา 18:00 MSK , ที่ คอนสแตนตินอฟสกี พาเลซ ใน สเตรลนา, เซนต์ปีเตอร์สเบิร์ก, ประเทศรัสเซีย.
แมตช์.
รายชื่อโปรแกรมการแข่งขันได้ถูกยืนยันโดยยูฟ่าเมื่อวันที่ 26 กรกฎาคม พ.ศ. 2558 (ค.ศ. 2015), แต่ละวันขึ้นอยู่กับการจับสลาก. เวลานั้นเป็น CET/CEST, ตามที่ระบุไว้โดยยูฟ่า (เวลาท้องถิ่นอยู่ในวงเล็บ).
อันดับดาวซัลโว.
การแข่งขันทั้งหมดมี 93 ประตูที่ทำได้ใน 30 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
ฟุตบอลโลก 2018 รอบคัดเลือก โซนยุโรป – กลุ่ม บี

การแข่งขัน ฟุตบอลโลก 2018 รอบคัดเลือก โซนยุโรป กลุ่ม บี เป็นหนึ่งในเก้า กลุ่มจากโซนยุโรป สำหรับ ฟุตบอลโลก 2018 รอบคัดเลือก. กลุ่มนี้ประกอบไปด้วยหกทีม: โปรตุเกส, สวิตเซอร์แลนด์, ฮังการี, หมู่เกาะแฟโร, ลัตเวีย, และ อันดอร์รา.
การจับสลากแบ่งสายสำหรับรอบแรก (รอบแบ่งกลุ่ม) จะได้จัดขึ้นเป็นส่วนหนึ่งของพิธีการจับสลากแบ่งสายฟุตบอลโลก 2018 เมื่อวันที่ 25 กรกฎาคม พ.ศ. 2558 (ค.ศ. 2015), เริ่มต้นที่เวลา 18:00 MSK , ที่ คอนสแตนตินอฟสกี พาเลซ ใน สเตรลนา, เซนต์ปีเตอร์สเบิร์ก, ประเทศรัสเซีย.
แมตช์.
รายชื่อโปรแกรมการแข่งขันได้ถูกยืนยันโดยยูฟ่าเมื่อวันที่ 26 กรกฎาคม พ.ศ. 2558 (ค.ศ. 2015), แต่ละวันขึ้นอยู่กับการจับสลาก. เวลานั้นเป็น CET/CEST, ตามที่ระบุไว้โดยยูฟ่า (เวลาท้องถิ่นอยู่ในวงเล็บ).
อันดับดาวซัลโว.
การแข่งขันทั้งหมดมี 82 ประตูที่ทำได้ใน 30 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
ศูนย์บรรณสารและการเรียนรู้ มหาวิทยาลัยพะเยา

ศูนย์บรรณสารและการเรียนรู้  ชื่อเดิม ศูนย์บรรณสารและสื่อการศึกษา มหาวิทยาลัยพะเยา  เปลี่ยนชื่อเมื่อวันที่ 30 มิถุนายน 2562 
มีหน้าที่ส่งเสริมการเรียนการสอนของคณาจารย์และนิสิต ให้บริการทรัพยากรสารสนเทศ ให้ความร่วมมือกับภาคีห้องสมุดต่าง ๆ ตลอดจนเป็นแหล่งศึกษาเรียนรู้ด้วยตนเองของชุมชน บุคลากร และนิสิตมหาวิทยาลัยพะเยา
ประวัติ.
ศูนย์บรรณสารและการเรียนรู้ มหาวิทยาลัยพะเยา เดิมคือ ห้องสมุดมหาวิทยาลัยนเรศวร วิทยาเขตสารสนเทศพะเยา เริ่มเปิดทำการชั่วคราวอยู่ ณ โรงเรียนพะเยาพิทยาคม ในปี พ.ศ. 2538 ต่อมาในปี พ.ศ. 2542 ได้ย้ายที่ทำการมาอยู่ที่อาคารเรียนรวมภูกามยาวชั้น 1 และในปี พ.ศ. 2543 ได้ย้ายที่ทำการอีกครั้งไปอยู่ที่ อาคารบริหาร ปัจจุบันคืออาคารสำนักงานอธิการบดี ชั้น 1 ต่อมาเมื่อมหาวิทยาลัยนเรศวร พะเยา ได้รับการยกฐานะเป็นมหาวิทยาลัยพะเยา ห้องสมุดมหาวิทยาลัยนเรศวรพะเยา จึงได้เปลี่ยนเป็นศูนย์บรรณสารและการเรียนรู้ มหาวิทยาลัยพะเยา และได้ย้ายที่ทำการมาอยู่ ณ อาคารศูนย์บรรณสารและการเรียนรู้ ในปัจจุบัน
พรรคคอมมิวนิสต์ยูเครน (สหภาพโซเวียต)

พรรคคอมมิวนิสต์ยูเครน ("Komunistychna Partiya Ukrayiny", КПУ, "KPU") หรือเป็นที่รู้จักถึง ค.ศ. 1952 ในชื่อ พรรคบอลเชวิคยูเครน เป็นพรรคลูกของพรรคคอมมิวนิสต์แห่งสหภาพโซเวียต เป็นผู้ก่อตั้งและเป็นพรรคการเมืองที่ปกครองสาธารณรัฐสังคมนิยมโซเวียตยูเครน เป็นฝ่ายปกครองเพียงฝ่ายเดียวที่ก่อตั้งขึ้นใน ค.ศ. 1918 ในฐานะ "พรรคคอมมิวนิสต์ (บอลเชวิค) ยูเครน" จนถึง ค.ศ. 1952 ก่อนที่จะเปลี่ยนชื่อเป็น "พรรคคอมมิวนิสต์ยูเครน" พรรคถูกยุบในวันที่ 26 สิงหาคม ค.ศ. 1991 หลังจากความพยายามรัฐประหารในสหภาพโซเวียตล้มเหลว
เลขาธิการกลาง.
โดยตำแหน่งนี้เป็นตำแหน่งประมุขแห่งรัฐของสาธารณรัฐสังคมนิยมโซเวียตยูเครนโดยพฤตินัย
ปราชญา เรืองโรจน์

ปราชญา เรืองโรจน์ ชื่อเล่น สิงโต (เกิด 28 กรกฎาคม พ.ศ. 2537) เป็นนักแสดงชายชาวไทย เริ่มเข้าสู่วงการบันเทิงโดยการเป็นนักแสดงนำใน SOTUS The Series พี่ว้ากตัวร้ายกับนายปีหนึ่ง คู่กับ พีรวัส แสงโพธิรัตน์ 
ประวัติ.
ปราชญา เรืองโรจน ชื่อเดิม ปราชญา ชีวนรสุชากุล,กัน ชีวนรสุชากุล ชื่อเล่น สิงโต เกิดเมื่อวันที่ 28 กรกฎาคม พ.ศ. 2537 เป็นบุตรชายคนเดียวของครอบครัว จบการศึกษาระดับประถมศึกษาจากโรงเรียนภารตวิทยาลัย ระดับมัธยมศึกษาในแผนการเรียน วิทย์ - คณิตจากโรงเรียนสวนกุหลาบวิทยาลัย และเข้าศึกษาต่อในระดับอุดมศึกษาที่คณะเศรษฐศาสตร์ มหาวิทยาลัยเกษตรศาสตร์ ภาควิชาเศรษฐศาสตร์เกษตรและทรัพยากร ต่อมาสิงโตได้ย้ายมาเรียนที่คณะนิเทศศาสตร์ มหาวิทยาลัยกรุงเทพ สาขาวิทยุกระจายเสียง วิทยุโทรทัศน์ และการผลิตสื่อสตรีมมิ่ง